钦定古今图书集成/历象汇编/历法典/第107卷 > 《新法历书五》 > {{{2}}}
## 钦定古今图书集成/历象汇编/历法典/第107卷 > 《新法历书五》 > {{{2}}}

月本体为十二平分移此分寸量月所经之处若日月食十二分有馀者是谓至全至大之食也但欲精察不谬月食则究食甚时月道距躔道几何日食则究食甚时月似处距实会几何

经候几何第七

欲知食之经候几何，须知日月之本动。设若日月本
动相同，则月必不能进影，进亦必不复出矣。今月行
黄道，比日甚速，能逐及于日，而又过日前，故但较月
过速、日过迟之两候，即知日月食经候得几何也。此
有《算就立成》，凡某时刻，日月当食，其本动之度几何，
则以日过迟之少数，减去月过速之多数，次取《立成》，
“视月多行之度几何则得。”盖以过速之多数，除初食
至食甚之度数，即系初食至食甚经候之度分也。食
甚至复圆亦如之。顾日食之中前中后，与月食有异，
盖日食惟在躔道九十度正天中者，中前中后，均平
无异。若其食偏在东西，即有异矣。偏东则初食至食
甚短于食甚至复圆；偏西则食甚至复圆短于初食
至食甚，故求日食，毫厘不差。必须较看日月行动先
后两时刻度分，其一在未食前，其一挨复圆后，而初
食至食甚度分，用以除食前一时刻度分，食甚至复
圆度分，用以除复圆后一时刻度分，即是日食中前
中后之经候度分也。

日食月食辨第八

夫日食与月食，固自有异。盖月食天下皆同，而日食
则否。日食，“此地速，彼地迟，此地见多，彼地见少；此地
见偏南，彼地见偏北，无有相同者也。”而月食则凡地
面见之者，大小同焉，迟速同焉，经候同焉，唯所居不
同子午线者，则时刻不同矣。盖月一入影，失其借光，
更无处可见其光也。

右所举，不过略言“食之固然与夫所以然耳。若精求
合朔之时刻，日月之真方位，及月离躔道之距度，考
南北东西差每处之异同，日月每时行几何度分，与
夫月进地影食甚时，以较太阳行度几何迟速”，及他
种种议论，种种见解，是书皆未及言，俱各有本论及
《立成》，井井胪列，俟翻译后开卷一目，便已了然。〈以上原本
卷上〉

《月食为地影所隔》第一。

问月食必在于望，因日月相对之故，其说明矣。至谓
地影隔之而食，窃有疑焉。曰：“月对日而受其光，苟日
月之间，非有不通光之实体为之障蔽，则必不能阻日光之照。月体无论空中之火，空中之气，与夫天体
不能掩月，即金水二星，虽居日月之间，其影俱不及
地，况能过地而及月乎？则知能掩日者，惟有地体，一”
面受光，一面射影，而月体为借光之物，入此影中，安
得不食？而半进则半食，全进则全食矣。

《月体当食尚有光色》第二。

问：“无光之月，一入地影，遂全失其借光也。然食时尚
有依稀可见之光，天文家每视食月之色，预言食之
征验。若人以目切墙屋，掩其未食之光体，而独视其
既食之乌体，其光尚明于星也。盖物之可见，必借外
光，不独能见物体，且更能发越物色也。月既在地，影
即失借光，安得尚有色乎？”曰：“月体虽食，尚有微光。今”
直以影为明者，误也；以影为暗者，亦误也。称影为明
暗之中者，庶为近之。盖日所正照为最光明，有物隔
之，而四傍之气映射，或对面之光反照，虽无最光明，
亦有次光明也。如一室之外为最光明，一室之内为
次光明也。云之上为最光明，云之下为次光明也。直
至所隔愈深，去光愈远，并次光明亦渐微，微而又微，
以至丝毫无光，乃为暗耳。夫人与地近，日与地远，人
居地此面，日在地彼面。至夜子初，人在地，影至浓之
中，近物尚能别识。何况月在地，影至锐之处，次光明
正盛，其有光色，又何疑乎？且人在极暗，则月光虽微，
视之反觉明也。

“日食在朔，月体掩之” ，第三。

问：“前言月在日前能掩日光是已。金水二星亦皆在
日前，又皆实体。且水星虽小，而金星则大于月也，何
独以食属月乎？”曰：“二星于人甚远，不能掩日百分之
一二，而日光甚盛；即亏百分之一二，人亦不觉。且二
星去日甚近，去地甚远，所出锐角之影亦甚短，决不
能及地面也。若夫月体虽不及太白之大，然去地近”，
去日远，一指足蔽泰山，又何疑乎？由此言之，求一“实
体”之能全掩日，又从西而东，过之甚疾，唯月为能。盖
月之右旋，比诸天更速，且必至合朔方有食，则日食
于月，决然之理也。

《因食知月体不通光》第四。

问：“月体受光而反照之，必不通光，如铜铁镜。盖通光
则不能受日光而反照他物，亦不能掩日而生影也。”
曰：“镜之设譬似矣，而尚未尽。夫镜之照物而反生之
象，其大小远近，心与物体相当，然后可以镜喻月。今
观镜之面，有突如球，有平如案，有洼如釜。惟平者所
生之象，乃与物体相当。若如釜者，所生物象必倍于
物体；如球者所生物象，必小于物体矣。试以球镜照
远物，而人又从远视之，则物象必倍小。尝持球镜照
太阳之体，其小如星。倘月体如球镜，欲其反生太阳
之象，乌可得乎？”又问：“合朔后，月之下半未受日光，而
月体微光，比诸星更显，若不通明，则此光又从何生？
且观其掩日而日全食时，月之边际觉稍明于月之
中心，似中间厚处难通，而薄处稍可通透乎？”曰：“前既
言月在地影最中处，乃天光映照之明，若合朔时，则
有光之天，与月体最为切近，而日光上照，月体约有
大半，四边岂得无光？或言月既非极通光如玻璃，或
半通光如玉石，特因在后之物，其体质不明，故不能
映见在后之物乎？”曰：“试观日食甚之时，天光尽黑，星
体亦现，尔时太阳在后，体质最为明显，何以不能映
见丝毫？可知月体绝不通光也。或言在月后之物，必
更坚密于月者，然后能照见。若较月更通彻，即不能
见乎？”曰：“若然，日体在月后坚密，不亚于月，而亦不能
见，可言日体为通彻乎？又凡目所注，必须有色及所
照之”光。此二者必不通彻之体。乃能受之。则《月体》从
可推矣。

《月食时，人目不及见月受光之面》第五。

上言日光照月体大半，则知日比月体至大。然日食
甚之时，人目所见之面，何故绝无丝毫之光？曰：“凡人”